SEBUAH SIRI DOKUMENTARI NETFLIX
LEBUH RAYA OHIO INTERSTATE 75 80 KM DARI SEMPADAN MICHIGAN
911. Apa kecemasan anda?
Hai, ini Deirdre daripada ODOT Wilayah Hancock.
Orang kami sedang potong rumput di 75...
dan terjumpa beg tidur yang pelik.
Ada sesuatu diikat di dalamnya.
SUARA MATT CLAY
Lokasi mereka temui beg tidur itu
ialah sebaris pokok pain di sepanjang Interstate 75.
Saya pergi ke sana, angkat beg itu
dan sedar ada sesuatu yang berat di dalamnya.
Berdasarkan saiz beg,
kami fikir ada orang masukkan anjing ke dalamnya.
Satu lagi yang kami fikirkan adalah, "Bagaimana kalau ada budak di dalamnya?"
Lebih baik panggil polis peronda. Kami tak mahu buka.
Polis Negeri Ohio tiba.
Kemudian dia buka beg dan lihat ke dalamnya.
Dia tengok dua kali. Dia kata, "Saya kena tengok semula."
Dia kata, "Di dalamnya ada kaki."
Mayat itu terdiri daripada bahagian bawah badan.
Saya terima kaki dan punggung yang bercantum,
tapi semua dari pusat ke atas tiada.
Ia telah dipotong.
Orang yang lakukannya,
apa yang mereka fikir semasa mereka memotong tubuh manusia?
Apa yang mereka fikirkan?
Manusia mampu melakukan perbuatan yang sangat dahsyat.
WILAYAH WAYNE MICHIGAN
SEKOLAH TINGGI RIVER ROUGE
Di sinilah upacara pengebumian anak saya, David, diadakan.
Auditorium ini penuh.
Ada ruang berdiri saja.
AYAH DAVID
Orang beratur di sepanjang dinding dan di lorong.
Saya rasa terharu melihat begitu ramai orang datang,
memikirkan David menyentuh hidup mereka.
Apa khabar, semua? Ini Dave Carter daripada Lavish Habits Unlimited.
Saya ada matlamat yang ingin dicapai hari ini, esok, lima tahun lagi,
sepuluh tahun lagi dan saya yakin boleh lakukannya.
Setelah tercapai, saya akan mulakan yang seterusnya.
David berusia 39 tahun ketika dia dibunuh.
Apa khabar?
Dia seorang yang periang. Serius, tapi periang.
Tinggi, kacak, atletik.
David kawan baik saya.
ADIK DAVID
David orang yang saya akan telefon untuk minta nasihat.
Dia bangga dengan apa saja yang dia buat.
David bekerja keras.
Dia bekerja sepenuh masa di kilang pembuatan
dan ada jenama pakaian sendiri secara sambilan
dipanggil Lavish Habits Unlimited.
Kami bertemu pada usia sembilan tahun. David kawan baik saya.
RAKAN DAVID
Dia seseorang yang saya boleh percaya,
tapi kami sentiasa mengekalkan hubungan yang platonik.
Itu batasan kami.
David mahu membesar, bina keluarga dan berkahwin.
Dia lelaki yang bertanggungjawab.
Dia jadi lebih bertanggungjawab setelah menjadi bapa.
Anaknya yang paling penting.
Dia sangat rapat dengan DJ.
Saya dan ayah seperti kawan baik. Ada saja aktiviti kami bersama.
ANAK DAVID
Ikatan kami sesuatu yang tak boleh diputuskan.
Saya tahu saya suka David pada pandangan pertama.
IBU DJ
Dia lucu dan buat saya ketawa.
Kami mula keluar bersama dan berseronok.
Saya berusia 19 tahun.
Dia baru masuk 20 tahun.
Semasa DJ dilahirkan,
David teruja.
Saya rasa dia lihat DJ sekejap saja
sebelum berlari ke koridor dan jerit, "Saya dapat anak lelaki!"
Hubungan saya dan David turun naik dari tahun 2000 ke 2014,
tapi kami tetap rapat sebagai ibu bapa DJ.
AYUH! LAWAN! MENANG! DAVID CARTER JR
Selepas itu, David ada ramai kawan-kawan perempuan.
Dia ada banyak hubungan cinta dan teman wanita.
Pada pertengahan bulan Mac 2018,
David datang dengan seorang wanita yang saya tak pernah lihat sebelum ini.
Dia memperkenalkan wanita itu.
"Ini kawan saya, Tammy."
Tammy dan David belajar di sekolah tinggi yang sama.
Mereka bertemu semula di parti hari jadi kawan yang sama
dan seterusnya menjalinkan hubungan cinta.
Tammy bekerja di Pusat Rawatan Detroit.
Dia juga seorang ejen pelancongan
dan dia beritahu saya dia ada anak kembar.
Dia ada anak lelaki dan anak perempuan yang berusia 18 tahun ketika itu.
Saya dan Tammy bertemu di sekolah tinggi.
Saya, David dan Tammy belajar dalam tingkatan yang sama.
Dia seorang yang periang semasa bersekolah.
Ketika itu, dia seorang kawan yang baik.
Selepas tamat sekolah,
kebanyakan daripada kami bawa haluan sendiri.
Sekitar Mac 2018,
saya dapat tahu David dan Tammy bercinta
dan itu mengejutkan.
Namun, sebagai kawan, kami mahu yang terbaik untuk satu sama lain.
Jika David gembira, saya pun gembira.
Mereka meluangkan banyak masa bersama.
Boleh dikatakan setiap hari. Itu buat saya fikir, "Okey.
Mungkin ayah saya akan bersama wanita ini dan mengahwininya."
Saya rasa David nampak gembira. Saya rasa mereka berseronok.
Saya rasa mereka bergembira selama enam bulan mereka bersama.
Namun, dia sangat taasub dengan David.
Saya cuba untuk tidak terlalu masuk campur
dalam urusan cinta anak-anak saya.
Namun, apabila kami berkumpul,
dia akan memerhatikan David.
Dia perhatikan David untuk lihat dengan siapa dia bercakap.
Setiap hari kami jumpa David, Tammy ada bersamanya.
Dia tak lekang daripadanya.
Saya kurang suka Tammy sejak kali pertama kami bersua.
Semua orang ingat, "Awak si adik yang gila.
Awak tak suka semua orang."
Saya kata, "Mungkin ya, tapi saya tahu saya tak suka dia."
30 SEPTEMBER 2018 6 BULAN SELEPAS DAVID DAN TAMMY BERCINTA
Tanggal 30 September itu ialah hari Ahad yang biasa.
DJ bersiap untuk ke rumah ayahnya pada petang itu.
Kemudian, saya dapat mesej daripada David dan dia kata,
"Saya rasa tak sihat. Tak pasti apa masalahnya.
Saya rasa DJ tak patut datang ke sini malam ini."
DJ SAYA TELEFON AYAH
Saya mesej dia sendiri.
Saya terima balasan mesej daripada ayah dan dia kata dia sangat tak sihat
dan tak mahu sesiapa datang.
DJ kata, "Saya perlu ambil barang saya di apartmen ayah."
Saya kata, "Okey."
Apabila tiba di rumah ayah,
saya nampak Tammy membuang sampah.
Saya fikir, "Apa-apa sajalah. Dia dah nampak saya."
Dia berlari ke pintu apartmen. Berlari laju.
Apabila saya sampai ke rumah ayah, pintunya berkunci.
Dia nampak saya, jadi sepatutnya dia tak kunci pintu.
Namun, saya ada kunci.
Saya masuk dan Tammy menyapa saya dulu, "Hei, DJ, kenapa awak datang?"
Saya tanya dia, "Awak nampak tak pengecas telefon saya?"
Dia jawab, "Saya tak nampak."
Saya perasan pintu bilik ayah tertutup dan itu pelik.
Kemudian, Tammy tutup pintu bilik air ayah juga.
Saya rasa pelik.
Saya kata, "Memandangkan saya di sini, saya nak jumpa ayah sekejap."
Tammy kata, "Dia tiada di sini. Dia pergi keluar bersiar-siar."
Saya fikir, "Peliknya.
Dia sakit dan cuaca sejuk di luar. Siapa nak pergi bersiar-siar?"
Itu tak masuk akal.
Saya perlu pergi ke rumah nenek.
Saya beredar.
Saya kenal David selama 19 tahun.
Kami rakan sekerja di kilang, bekerja 12 jam sehari...
RAKAN DAVID
...dan menjadi rapat.
Kali terakhir saya nampak David adalah pada hari Khamis.
Kami kena kerja pada hari Ahad,
tapi Dave tak muncul pada hari itu.
Pelik juga Dave tak datang pada hari bayaran berganda.
Masuk hari Selasa, sudah tiga hari Dave tak datang kerja.
Saya kata, "Ada yang tak kena."
Saya terima panggilan pada hari Selasa.
Roger kata, "Sudah tiga hari dia tak datang kerja.
Boleh awak pergi periksa keadaan dia di rumahnya?"
Jadi, saya telefon David.
Terus ke mel suara.
Kemudian, saya telefon teman wanita David, Tammy.
Saya tanya, "Hei, David sihat?"
Dia jawab, "Kami tak berbual sejak hari Ahad lepas."
Jadi, saya dan suami saya, Derek, pergi ke apartmen David.
Kami nampak kereta David di tempat letak kereta.
ADIK IPAR DAVID
Kami sampai ke depan pintu dan mengetuknya. Tiada siapa jawab.
Jadi, saya pusing tombol pintu
dan pintu itu terbuka.
Saya mula panik. "Kenapa pintu terbuka?
Dia selalu kunci pintu apartmen."
Ketika itu, saya tahu ada sesuatu yang tak kena.
Saya telefon ayah saya
dan Samia, ibu DJ.
Tasia kata, "Ayah, saya terima panggilan daripada tempat kerja David.
Rakan sekerjanya kata sudah tiga, empat hari dia tak datang kerja."
"Apa?"
Kami semua pergi ke apartmen itu.
Saya periksa di sekeliling dan fikir,
"David takkan tinggalkan apartmennya seperti ini.
Dia takkan gumpal cadar dan sumbatkannya ke dalam almari."
Kami pergi ke bilik David
dan katilnya bersepah.
Abang saya seorang yang rapi. David takkan keluar tanpa mengemas katil.
Saya lihat di bawah katil.
Ada kesan merah yang sangat besar
dan boleh nampak katil itu dipindahkan
untuk menutup kesan kerana itu karpet.
Saya juga perasan kesan lekuk tempat asal katil,
jadi boleh tahu ia dipindahkan.
Saya selak gebar daripada katil
dan ketika itulah saya nampak
darah.
Ada lubang di bahagian atas tilam.
Saya berjalan di sekeliling.
Ada lubang di sudut kiri bawah pintu almari.
Sebagai askar, saya tahu itu lubang peluru.
Saya sedar ada sesuatu yang benar-benar tak kena.
Saya suruh semua orang keluar.
Kami pergi ke Balai Polis Melvindale dan buat laporan orang hilang.
Kami mencari dan menelefon hospital. Saya telefon rumah mayat.
Tengah hari ini, detektif jenayah Polis Michigan
mencari petunjuk berdekatan Outer Drive dan Jalan Allen.
Polis Melvindale mengasingkan apartmen itu.
KEMUNGKINAN KHIANAT
Kenderaan berat mereka di depan.
Mereka giat menyelongkar tong sampah,
memeriksa plastik sampah dan seumpamanya.
Sementara itu,
kami hanya menunggu berita daripada sesiapa yang menjumpai dia.
Saya tulis di Facebook,
"Jika sesiapa nampak David, tolong beritahu saya."
TOLONGLAH BERITAHU!
Apabila David Carter tidak datang kerja minggu ini, keluarganya membuat laporan.
Pihak polis dan keluarganya meminta bantuan
daripada sesiapa yang mengenalinya...
Pada malam Selasa,
selepas kami nampak kesan dan lubang peluru,
saya telefon Tammy dan kata,
"Tammy, saya tanya awak sekali lagi. Di mana abang saya?"
Dia kata, "Tasia, saya tak faham apa maksud awak.
Kami tak jumpa sejak hari Ahad."
Dia tak menunjukkan kerisauan walaupun saya beritahu dia David hilang.
Saya kata, "Okey. Jika saya dapat tahu awak ada kaitan dengan kehilangan David,
habislah awak."
Tammy di tempat kerja.
Dia teruskan rutin harian macam biasa.
Dia masuk akaun media sosialnya beberapa kali.
Dia hidup macam biasa.
Sukar untuk saya percaya
seseorang yang dah bersamanya setiap hari selama enam bulan
tidak ambil cuti bekerja dan datang bantu kami mencari David.
Dia tak muncul langsung. Awak teman wanitanya.
Awak tak risau macam orang lain.
1 OKTOBER 2018 SEHARI SELEPAS DAVID DILAPORKAN HILANG
Seorang pekerja ODOT menjumpai beg tidur di tepi jalan I-75...
Koroner Wilayah Hancock mengatakan mayat yang dijumpai di I-75 ialah homisid.
Mereka syak mangsa telah berada di tepi lebuh raya selama beberapa hari.
Detektif sedang menyemak laporan orang hilang.
Pemotong rumput daripada ODOT,
Jabatan Pengangkutan Ohio,
menemui beg tidur di dalam semak
di bahu jalan I-75.
KORONER WILAYAH LUCAS
Di dalam beg tidur itu
ada bahagian bawah badan yang telah dipotong.
Saya cuma terima bahagian bawah torso dan kaki.
Nampaknya lelaki ini
mungkin orang kulit Hitam atau kacukan.
Panjang bahagian dalam kakinya 91 cm.
Orang yang agak tinggi.
Semasa autopsi,
kami jumpa tatu yang jelas di bahagian atas kiri kaki.
Ia tatu seekor anjing Pit Bull bermata merah.
Itu luar biasa.
MAYAT DITEMUI 1 OKTOBER 2018
Kami hantar gambar itu ke Melvindale, Michigan,
yang ada laporan orang hilang.
3 OKTOBER 2018 SEHARI SELEPAS DAVID DILAPORKAN HILANG
Ketua polis Melvindale telefon saya dan panggil saya ke sana
sebab dia nak tanya saya soalan.
Dia nak tahu tentang satu tatu.
Saya beritahu dia David ada tatu anjing Pit Bull pada kakinya.
Saya tanya ketua polis itu,
"Awak dah jumpa dia?" Dia jawab, "Ya."
ELTON DAN DAVID CARTER
Sebagai seorang askar,
kematian ialah lumrah hidup.
Ia tak dapat dielakkan.
Saya tak pernah terfikir kematian begini akan menimpa keluarga saya.
Sukar.
Sangat sukar.
Saya iringi En. Carter ke balai polis.
Saya takkan lupakannya.
Emosi bercampur baur.
Saya memandu pulang dari balai polis.
Saya tak mahu lihat air muka Tasia.
Suami saya berhenti di luar rumah dan saya dapat lihat pada wajahnya.
Saya dapat lihat pada raut wajahnya.
Dia keluar, peluk saya dan kata, "Sayang, dia dah tiada."
Saya kelu. Perut saya rasa senak.
Saya risaukan ibunya.
Tiada apa yang saya pernah lalui dan lakukan yang lebih sukar daripada ini.
Tiada apa yang lebih sukar daripada beritahu dia anak kami dah tiada.
Dia menangis.
Macam hilang semangat untuk hidup.
Tiada apa saya boleh buat...
selain peluk dia.
Itu saja saya boleh buat.
Saya tanya pak cik saya, "Apa yang berlaku?"
Saya nak tahu. Dia tak nak beritahu.
"Apa yang berlaku? Awak perlu beritahu saya. Itu ayah saya."
Dia...
Dia kata, "Dia jumpa ayah awak, tapi dalam keadaan dikerat-kerat.
Bahagian badannya dikerat."
Saya berlalu dan tak mahu lihat sesiapa pun.
Saya di sebelah kereta dan terduduk di atas rumput,
menangis dan penuh dengan perasaan marah dan sedih.
Saya menyanjungi ayah saya sejak kecil.
Saya tak pernah rasa sekaku itu.
Sebagai seorang kawan dan adik...
saya mahu tahu perkara sebenar.
Siapa buat awak begini?
Saya mengesyaki Tammy
sebab dia orang terakhir yang bersamanya.
Saya kata, "Okey.
Tammy kuncinya. Dia tahu apa yang berlaku."
Beberapa minggu sebelum David dibunuh, dia tanya sepupu perempuan saya,
"Hei, awak nak tengok wayang?"
Jadi, mereka pergi. Sepupu saya yang pandu kereta.
Apabila mereka kembali ke apartmen David, keempat-empat tayar David telah ditoreh.
David terkejut besar.
Saya percaya dia tahu ketika itu bahawa Tammy yang lakukannya.
Tammy yang toreh tayarnya
sebab dia marah David menonton wayang dengan sepupu saya,
bukan dengan dia.
Siapa buat begitu?
Wanita yang marah. Itu kesimpulan saya. "Dia marah. Dia jenis begitu."
Apabila seseorang cemburu
dan pentingkan diri sendiri,
mereka sanggup buat apa saja.
28 SEPTEMBER 2018 TIGA HARI SEBELUM MAYAT DAVID DITEMUI
Pada malam Jumaat sebelum David hilang, seluruh keluarga menonton perlawanan DJ.
Itu kali terakhir saya jumpa David
dan kali terakhir adiknya jumpa dia.
Kali terakhir anak saya jumpa dia.
David dan Tammy sudah berada di sana semasa saya dan suami saya sampai.
David sedang menonton perlawanan.
Oh! Ya! Bagus!
David ketawa, bergurau dengan kami
dan memekik pada perlawanan pada masa yang sama.
Kami baling bertih jagung dan berseronok pada perlawanan itu.
David dan Tammy datang ke perlawanan itu bersama,
tapi tak duduk bersama.
Saya tanya abang saya, "Kamu okey? Kenapa dia tak duduk di sini?"
Dia jawab, "Pandai-pandailah dia."
Saya fikir mereka bergaduh. Mereka tak bercakap.
Saya pandang ke arah tempat duduk seketika
dan nampak Tammy bertentang mata dengan saya,
betul-betul memandang tepat ke wajah saya.
Saya rasa macam nampak syaitan.
Saya ingat sehingga hari ini. Saya masih ingat air mukanya.
Saya percaya abang saya, David, putuskan hubungan dengan Tammy.
Saya percaya malam perlawanan bola itu,
apa yang menyebabkan mereka bergaduh ialah pengakhirannya bagi dia.
Dia tak tahan lagi dan Tammy tak boleh terima.
Saya rasa dia cemburu akan hubungan David dengan semua orang.
Dengan saya, anaknya, ibu bapa kami.
Saya rasa dia cemburu dengan semua orang yang ada hubungan dengannya.
Namun, tak pernah terjangkau di fikiran saya yang Tammy boleh membunuh.
Tak pernah.
Saya rasa dia sedang fikir cara nak putuskan hubungan.
Dia ambil masa untuk mengakhirinya
sebab Tammy begitu suka mengongkong.
Dia tahu Dave nak putuskan hubungan dan itu mencetuskan kegilaannya.
Dia fikir, "Jika aku tak boleh dapat dia, orang lain pun tak boleh."
Saya suruh polis siasat Tammy,
tapi polis tak beritahu kami apa yang mereka buat
dan apa penemuan mereka.
5 OKTOBER 2018 EMPAT HARI SELEPAS MAYAT DAVID DITEMUI
Beberapa hari selepas kami terima berita tentang David,
perlawanan bola anak saudara saya berlangsung.
Ketua jurulatih tanya saya, "Awak nak berehat daripada bermain?"
Saya kata, "Tidak, sebab saya takkan larikan diri.
Ayah saya pasti tak nak saya buat begitu."
Perlawanan malam itu sangat hebat.
Semua orang beri saya sokongan.
Keluarga dan kawan-kawan saya duduk bersama di tempat duduk.
Rasa seperti seluruh stadium bersaudara.
Ada petikan yang ayah saya ajar saya,
"Apa pun yang terjadi, teruskan hidup sebaik mungkin."
Jadi, sebelum perlawanan, saya berbisik sendiri, "Saya akan main.
Saya akan main untuk dia."
Mungkin ini pelik, tapi bukan saya yang bermain.
Saya rasa dia dalam diri saya yang melakukan gerakan
yang saya tak tahu saya boleh buat.
SAYA SAYANG AYAH 39
PASUKAN DJ MENANG 64 - 0
Ayah saya telefon saya semasa perlawanan DJ berlangsung.
Ayah saya kata, "Ayah perlu beritahu kamu sesuatu."
Dia kata, "Mereka tangkap dia." Saya tanya, "Tangkap siapa?"
Dia kata, "Mereka tangkap Tammy."
Berita tentang penangkapan Tammy malam itu
menceriakan semua orang.
Berita itu menggembirakan.
Kami rasa macam tak percaya. "Ya Tuhan! Dia dah ditangkap!
Kita dapat keadilan."
Semua orang menangis dan gembira.
Beberapa hari kemudian, dia dilepaskan.
Orang berkepentingan yang ditahan Jumaat lalu telah dilepaskan.
Menurut Polis Melvindale mengesahkan maklumat itu malam tadi.
Siasatan masih dijalankan.
Tammy Williams dibawa ke balai untuk disoal siasat.
Beberapa sesi soalan dijalankan.
Dia dibebaskan untuk siasatan lanjut.
PASUKAN PETUGAS MARSYAL AS
Tak banyak yang saya boleh beritahu
sebab saya tak mahu siasatan terganggu.
Namun, apa saya boleh beritahu
ialah mereka tak cukup bukti ketika itu untuk membuat pertuduhan jenayah.
Bagi saya, terpaksa melepaskan dia,
buat saya rasa sangat kecewa.
Dia hanya boleh ditahan selama 72 jam. Mereka perlu cari mayat yang selebihnya
untuk tahu punca kematian.
10 OKTOBER 2018 DUA HARI SELEPAS TAMMY DILEPASKAN
Malam ini, perkembangan baru mengenai pembunuhan bapa di Melvindale.
Mayat dia yang selebihnya ditemui di I-75 selatan Findlay.
JUMPA BAHAGIAN PERTAMA - 1 OKTOBER 2018
Mereka jumpa satu lagi bahagian badan di tepi jalan Interstate 75...
JUMPA BAHAGIAN KEDUA - 10 OKTOBER 2018
...lokasi bahagian pertama ditemui.
KESIMPULAN KES PEMBUNUHAN DAVID CARTER
Mereka terus hantar bahagian kedua kepada kami
dan ia berada di dalam beg kain bertali merah.
Di dalam beg itu ada kepala manusia.
Ia dibungkus di dalam beg plastik kecil yang ada pemegang.
Salah satu beg plastik diikat di bawah dagunya.
16 OKTOBER 2018 LAPAN HARI SELEPAS TAMMY DILEPASKAN
Kami terima panggilan ketiga bahawa mereka jumpa yang selebihnya...
JUMPA BAHAGIAN KETIGA - 16 OKTOBER 2018
...di dalam bagasi kecil berwarna-warni.
Ada bunga besar dan terang.
Di dalam bagasi itu ada gebar.
Di dalam gebar itu ada bahagian ketiga mayat itu.
Ada torso atas, dua lengan, dua tangan dan semua jari.
Seluruh badan sudah lengkap.
LUKA TEMBAKAN PADA KEPALA
Dia ada luka tembakan di sini,
di bawah cuping telinga, ke arah belakang kepala.
Luka itu seperti ini.
Peluru keluar di bahagian atas kepala. Dia ada satu saja luka tembakan.
Jarak yang sangat dekat. Hampir bersentuh.
Sekarang dah ada punca kematian.
PUNCA KEMATIAN: TEMBAKAN DI KEPALA BAGAIMANA: DITEMBAK OLEH PENYERANG
Tiada kesan luka mempertahankan diri,
tiada kesan pergelutan,
tiada kesan kecederaan di mana-mana bahagian lain.
Seorang lelaki yang tinggi, seberat 86 kilogram tidak melawan?
Dia tak nampak pistol itu? Adakah dia sedang tidur?
Adakah dia hilang keupayaan?
Saya tak tahu.
Apa yang menarik perhatian adalah ada antihistamin dalam darahnya.
Itu buat kita mengantuk.
Saya rasa dia mati dengan cepat.
Saya rasa pada 29 September,
abang saya tidur.
Tammy ada kunci pendua apartmen abang saya
dan saya rasa dia masuk semasa abang saya sedang tidur...
dan menembak kepalanya.
Ada mesej yang dihantar menggunakan telefonnya
untuk buat orang fikir dia yang menghantarnya,
tapi sebenarnya Tammy.
Saya rasa mesej...
Pada mulanya, saya fikir David yang hantar
sebab tiada sebab untuk saya fikir sebaliknya.
Namun, apabila saya baca semula mesej itu betul-betul...
HEI SAYA FIKIR DAH BAIK TAPI SAKIT SANGAT NAK MUNTAH
...susunan ayatnya tidak seperti susunan ayat David.
CIRI-BIRIT, PANAS TIADA SUARA
Selepas dia mati,
saya rasa orang yang menyebabkan kematiannya menghadapi masalah besar.
"Bagaimana nak lupuskan lelaki yang besar dan tinggi?
Saya tak boleh bawa turun tangga."
Bahagian bawah mayat saja seberat 33 kg.
Saya rasa anggota badannya dipotong untuk memudahkan pemindahan mayat.
Dia dibahagikan mengikut potongan.
Bukan menggunakan gergaji.
Pada pendapat saya, pemotongan ini
dilakukan menggunakan pisau dapur biasa.
Ia ambil masa yang lama.
Kita tak boleh potong badan menjadi tiga bahagian
dalam tempoh yang singkat menggunakan alat seperti ini.
Hakikat bahawa dia bukan saja boleh menembak kepala teman lelakinya,
tapi dia memotong badannya,
beli barangan yang menempatkan mayatnya ketika ditemui
dan memandu untuk membuangnya di sepanjang I-75...
kemudian pergi kerja sepanjang minggu itu?
Itu menunjukkan dia seorang psikopat.
Kami tunggu berita polis memberkas Tammy.
Upacara peringatan diadakan pada 27 Oktober.
Kemudian, Hari Kesyukuran dan Krismas tiba.
Pada Januari 2019,
kami dapat tahu Tammy meninggalkan Michigan pada Oktober 2018.
Williams melarikan diri sejak Oktober.
...Tamera Renee Williams,
dan polis kata dia bunuh dan potong badan teman lelakinya di Melvindale
Tamera, jika awak dengar, serahlah diri. Awak tak boleh lari selamanya.
Pemburuan berjalan dengan giat dan Marsyal AS telah dipanggil.
Marsyal AS terima kes
melibatkan orang yang melakukan jenayah dahsyat dan serius.
Mereka biasanya sedang melarikan diri.
Kami cari dan bawa mereka ke muka pengadilan.
WARAN TANGKAP SUSPEK PEMBUNUHAN MELVINDALE
Kes ini sangat kejam disebabkan keadaan mayat.
Orang ini ditemui dalam beberapa bahagian
dan orang tertentu saja boleh buat begitu kepada seseorang.
Ini disengajakan dan dirancang.
Ini difikirkan dengan teliti.
Tammy dituduh dengan homisid
mengerat anggota badan, merosakkan bukti dan senjata jenayah.
Ini wanita yang berbahaya.
JENAYAH YANG AMAT KEJAM
Senjata yang digunakan belum dijumpai. Dia mungkin bahaya dan bersenjata.
Saya tahu sedikit sebanyak tentang Tammy Williams semasa menyiasat.
Pada 16 Oktober 2018, dia dilihat di Ann Arbor, Michigan.
Menurut resit kad kredit,
dia keluarkan wang tunai daripada mesin ATM.
Dia makan malam.
Dia dirakam oleh kamera di restoran itu.
Selepas makan, dia duduk sekejap di situ
dan minum minuman keras.
Dia keluar, naik beca
dan suruh beca hantar dia balik ke hotel.
Dia bangun pagi pada 17 hari bulan
dan pergi ke stesen kereta api di Ann Arbor.
Dia naik kereta api Amtrak dari Ann Arbor ke Chicago,
naik kereta api dari sana ke Penn Station, New York,
dan daftar masuk ke hotel bernama Hotel Neptune.
Tiada siapa mencari Tammy ketika ini.
Dia daftar masuk ke hotel itu menggunakan nama dan lesen memandunya,
bermalam di sana,
dan bangun keesokan paginya pada 18 hari bulan.
Dia dirakam meninggalkan hotel dan itu kali terakhir dia dilihat.
DIKEHENDAKI: HOMISID
Tammy Williams wanita kulit Hitam, 165 cm, kira-kira 80 ke 90 kg.
Dia kini berusia 42 tahun.
Di Facebook dan Instagram,
Tammy seperti pakar penyamaran.
Rambutnya sekejap panjang, sekejap pendek.
Sekejap perang cerah, sekejap perang gelap.
Dia boleh bertocang pendek.
Dia boleh berambut palsu.
Satu benda yang tidak berubah
ialah dia ada tatu bunga ros yang besar di bahu kirinya,
dari siku sehingga ke bahu.
Jambak bunga ros itu menonjol.
Ia sangat ketara,
jadi sukar untuk terlepas pandang, disembunyikan atau dibuang.
Selain itu, katakanlah secara hipotesis, dia menutup tatunya.
Maknanya ada artis tatu di luar sana
yang menutup jambak ros itu.
Jika Tammy bekerja sekarang, mungkin dia ejen pelancongan.
Mungkin dia tempah pelancongan awak.
Mungkin dia kerja di hospital. Mungkin dia ambil darah awak semalam.
Kita tahu dia tak takut dengan darah.
Sudah lama saya tak bercakap dengan ahli keluarganya,
tapi setiap kali saya tanya, mereka jawab, "Tak tahu. Dia tak hubungi kami.
Kami tak hubungi dia."
Saya tak percaya.
Ada orang membantu dia dari segi kewangan
dan juga memberikan dia tempat tinggal.
Tak mungkin dia lenyap.
Sepanjang soal siasat saya dengan ramai orang, mereka semua kata,
dia wanita yang sentiasa perlukan lelaki dalam hidupnya.
Saya takut.
Wanita ini masih bebas selepas melakukan jenayah ini
dan dia boleh cederakan orang lain.
Banyak kali saya terfikir
mengenai masuk ke bilik ayah saya pada malam Ahad itu.
Mungkin saya patut masuk,
tapi mungkin bagus juga saya tidak masuk ke dalam
sebab naluri saya kata, "Jangan masuk ke dalam."
Mungkin sesuatu boleh menimpa saya jika saya masuk ke dalam bilik ayah.
Pemburuan diteruskan dengan semua kakitangan Marsyal AS
memburu pelarian ini di seluruh negara.
Tammy mungkin mempunyai kekasih baru ketika ini.
Mungkin dia bercinta dengan lelaki lain. Dia dalam bahaya.
Ahli keluarga bapa muda itu masih berdoa Tamera akan ditemui
untuk menghadapi pertuduhan.
SEKOLAH TINGGI RIVER ROUGE
Di upacara pengebumian anak saya,
ramai orang bercakap tentangnya.
Ia sangat menyentuh hati.
Hidup ini penuh kebahagiaan dan kadangkala penuh pancaroba.
Ya, betul.
Semua orang cakap tentang bagaimana mereka bertemu David
dan mengucapkan takziah kepada saya dan isteri saya, Marie,
dan memeluk kami.
Marie, dia... Aduhai.
Marie menangis sepanjang upacara.
Saya rasa tak berdaya
untuk cuba memujuk dia.
Tammy tidak bunuh abang saya saja, dia bunuh ibu saya juga
kerana ibu kami didiagnosis dengan kanser
enam hari sebelum Tammy membunuh David.
Ibu kami sangat patah hati selepas dia dibunuh,
jadi dia berhenti pergi rawatan kanser
dan akhirnya meninggal dunia.
Tiada satu hari pun
yang berlalu tanpa David dalam fikiran saya.
Saya memandang DJ.
Saya fikirkan semua pencapaiannya...
KEGEMILANGAN KAMI DAH RAMAL 2020
...semua perkara yang dia buat, dan saya kata,
"Jika ayah dia masih ada, pasti dia rasa bangga."
Sekarang,
saya di Universiti Eastern Michigan, bermain bola sepak Amerika
dan saya ambil jurusan pengurusan perniagaan.
Saya ambil alih perniagaan pakaian ayah saya.
Saya okey,
tapi ada perkara yang bermain di fikiran
yang kadangkala buat saya tak dapat mengawal perasaan.
Contohnya, "Saya tiada ayah lagi."
Jika saya ada sedikit masa dengan ayah sekarang,
saya nak tanya adakah dia bangga dengan saya sekarang.
Saya akan cakap yang saya sayang dan rindukan dia.
Ketiadaan David umpama lubang gelap.
Tiada apa atau sesiapa pun boleh mengisi kekosongan itu.
Kita tak sedar betapa seseorang itu menyerikan suasana
sehingga dia tiada lagi.
Suasana suram.
Berapa umur awak...
Saya rindukan jenaka dan gelak tawa.
Saya rindu perbualan dan pergaduhan kami.
Saya rindu dia. Saya rindu segalanya tentang dia.
Saya percaya, suatu hari nanti, seseorang akan nampak Tammy
dan dia akan tertangkap.
Itu takkan mengembalikan David,
tapi sekurang-kurangnya itu membolehkan kami melepaskan dia dengan tenang.
Ada ganjaran $10,000 untuk maklumat
yang membawa kepada penangkapan Tamera "Tammy" Renee Williams.
Jika anda ada tip,
hubungi Servis Marsyal AS di 1-877-wanted-2 atau pergi ke
unsolved.com
SETERUSNYA DALAM UNSOLVED MYSTERIES
Saya Buffalo Jim.
Malam Jumaat tiba lagi, kawan.
Ada orang nak hapuskan Buffalo.
Ini bilik yang ayah saya ditemui mati.
Mereka memerangkap dia.
Kami fikir itu perangkap.
Kita tak tahu apa akan terjadi.
Awak percayakan Bigfoot?
Awak percayakan UFO?
Saya fikir, "Wah!"
Hei, Josh.
Mereka kata, "Josh bangun,
pergi ke bilik air dan tak kembali."
Itu tak masuk akal. Pasti ada lebih daripada itu.
Saya rasa Josh ada rahsia, sama macam orang lain.
Saya harap sesiapa yang tahu rahsia ini akan tampil ke depan.
Terjemahan sari kata oleh Aisyah S